b'\n_START_ARTICLE_\nMoskva ja kogu Venemaa patriarh\n_START_PARAGRAPH_\nMoskva ja kogu Venemaa patriarh (l\xc3\xbchidalt ka Moskva patriarh; vene keeles \xd0\x9f\xd0\xb0\xd1\x82\xd1\x80\xd0\xb8\xd0\xb0\xd1\x80\xd1\x85 \xd0\x9c\xd0\xbe\xd1\x81\xd0\xba\xd0\xbe\xd0\xb2\xd1\x81\xd0\xba\xd0\xb8\xd0\xb9 \xd0\xb8 \xd0\xb2\xd1\x81\xd0\xb5\xd1\x8f \xd0\xa0\xd1\x83\xd1\x81\xd0\xb8) on Vene \xc3\x95igeusu Kiriku eestseisja tiitel alates aastast 1589._NEWLINE_Patriarhi tiitli andis Moskva metropoliidile Iiobile 1589. aastal tollane Konstantinoopoli oikumeeniline patriarh Ierem\xc3\xadas II. Tiitlit kinnitati 1590. ja 1593. aastal Konstantinoopolis toimunud kirikukogudel._NEWLINE_Peeter I likvideeris patriarhi ameti oma kirikureformiga 1721. aastal, kuigi koht ise oli j\xc3\xa4etud vakantseks juba p\xc3\xa4rast patriarh Adriani surma 1700. aastal._NEWLINE_Patriarhi amet taastati alles \xc3\xbclevenemaalisel kirikukogul 28. oktoobril (ukj 11. novembril) 1917. 5.\xc2\xa0(18.)\xc2\xa0novembril\xc2\xa0valiti patriarhiks Tihhon, tema intronisatsioon toimus 21. novembril (4. detsembril) 1917. Patriarh Tihhoni surma j\xc3\xa4rel 1925. aastal riik uut patriarhi valida ei v\xc3\xb5imaldanud ja ametikoht j\xc3\xa4i taas vakantseks._NEWLINE_Uuesti taastati patriarhi amet Jossif Stalini loal 1943. aastal, mil uueks patriarhiks valiti senine patriarhi kohuset\xc3\xa4itja Sergius (Sergi)._NEWLINE_Alates 1. veebruarist 2009 on Moskva ja kogu Venemaa patriarh Kirill.'